tomron87/hebrew-wikipedia-sentences-corpus huggingface dataset:
היא הייתה מועמדת קואליציית השמרנים בבחירות לנשיאות צרפת 2022. בבחירות לנשיאות היא הגיעה למקום החמישי עם כ-4.8% מהקולות, התוצאה הגרועה ביותר של מועמד הרפובליקנים מאז הקמת המפלגה.
היא בתם של הכלכלן דומיניק רו ושל קתרין ברטאניה.
ב-1988 סיימה תואר ראשון מבית הספר הגבוה ללימודי תעשייה וניהול בפריז וב-1992 סיימה תואר במשפטים מבית הספר הלאומי למינהל.
היא לימדה משפטים במכון למדע המדינה פריז, עבדה בסוכנות הידיעות הצרפתית.
ב-1997 החלה לעבוד בלשכתו של ראש ממשלת צרפת ליונל ז'וספן ולאחר מכן בלשכתו של נשיא צרפת ז'אק שיראק.
ב-2002 נבחרה לאספה הלאומית כנציגת המושב השני של מחוז איוולין מטעם מפלגת האיחוד למען תנועה עממית (UMP).
היא כיהנה כחברה בוועדת התרבות ובוועדת החוקה וכן שימשה הדוברת של מנהיג המפלגה ניקולא סרקוזי.
ב-2007 מונתה לשרה להשכלה גבוהה ומחקר בממשלתו של פרנסואה פֿיוֹן.
ביוני 2011 מונתה לשרה לענייני תקציב ורפורמות וכן לדוברת הממשלה.
ב-2012 בעקבות הפסד השמרנים בראשות סרקוזי, חזרה לכהן כחברה באספה הלאומית ושימשה חברה בוועדת הכספים.
בדצמבר 2015 נבחרה לנשיאת מחוז איל-דה-פראנס, היא נבחרה לתקופת כהונה נוספת ביוני 2021.
ב-2017 היא הקימה את מפלגת "Soyons libres" ("בואו נהיה חופשיים") בתוך מפלגת הרפובליקנים.
היא פרשה ממפלגת הרפובליקנים בשנת 2019 לאחר תבוסת המפלגה בבחירות לפרלמנט האירופי וחזרה אליה ביולי 2021 כדי להתמודד בפריימריז שקדמו לבחירות לנשיאות בשנת 2022.
בדצמבר 2021 נבחרה למנהיגת גוש השמרנים לקראת הבחירות לנשיאות צרפת 2022 לאחר ניצחון בסיבוב השני של הבחירות המקדימות על אריק צ'יוֹטי.
בסיבוב הראשון היא הגיעה למקום החמישי עם כ-4.8% מהקולות, התוצאה הגרועה ביותר של מועמד המפלגה.
לאחר תבוסתה, היא הכריזה על תמיכתה בעמנואל מקרון בסיבוב השני.
כיוון שלא חצתה את הסף של 5% מקולות הבוחרים, פקרס אינה זכאית להחזר על הוצאות הקמפיין, שעלה כ-7 מיליון אירו, מתוכם כ-5 מיליון אירו הוצאו מכיסה הפרטי.
היא הכריזה על קמפיין למימון המונים במטרה להחזיר את ההוצאות.
ואלרי יעקובי היה צייר, מהפכן ואתנוגרף רוסי.
ואלרי יעקובי נולד למשפחה של בעל אחוזה והחל את לימודיו באוניברסיטת קאזאן, אך הפסיק את לימודיו כדי להתגייס לצבא הרוסי במהלך מלחמת קרים.
בשנת 1856 לאחר פרישתו מהצבא החליט לנטוש את לימודיו באוניברסיטה ולעסוק בקריירה אמנותית במקום זאת.
בשנים 1856–1861 למד באקדמיה הקיסרית לאמנויות, וקיבל מדליית זהב קטנה על ציורו "החג של הקבצן" (1860).
בשנת 1861 הוא צייר את מה שהיות ציורו החשוב ביותר "מנוחת האסיר".
בשנים 1861–1869 נסע יעקבי לאירופה עם מענק מהאקדמיה, וביקר בגרמניה, שווייץ, צרפת ואיטליה.
בשנת 1870 הפך יעקובי לאחד מהחברים המייסדים של אגודת האמנות הנוודים.
אבל בשנת 1872 הוא הוצא מהאגודה, בשל כישלונו להשתתף בתערוכת חבריה וחוסר הסכמתו הכללית עם האידיאלים של החברה.
מאוחר יותר הוא נחשב לשמרן וספקן ברעיונותיהם.
יעקובי היה חבר באקדמיה הקיסרית לאמנויות לאחר 1868, הפך לפרופסור ב-1871 ולימד באקדמיה בין השנים 1878–1889. הוא התגורר בעיקר בסנקט פטרבורג ויצר ציורים היסטוריים כמו "הליצנים בחצר אנה יונובנה" (1872), "ארמון הקרח" (1878)
לאחר ארגון מחדש גדול של האקדמיה ב-1891, הוא פוטר והחל לחלק את זמנו בין סנט פטרסבורג, אלג'יריה וצרפת.
ואלרי חמאתי היא זמרת ושחקנית ישראלית ממוצא ערבי.
סיימה במקום השני בעונה השמינית ובעונה האחת עשרה של תוכנית המציאות המוזיקלית "הכוכב הבא".
חמאתי נולדה וגדלה ביפו, ישראל, למשפחה ערבית-נוצרית-אורתודוקסית.
אביה, טוני, עסק בחינוך הפורמלי והבלתי-פורמלי ביפו, וכיום בעל טאפאס-בר ופיצרייה ביפו.
אמה, רימונד, היא יועצת מס.
את דרכה המוזיקלית החלה בגיל שבע בתזמורת של שבט הצופים של הקהילה הערבית-נוצרית-אורתודוקסית, שם ניגנה בחלילית ובקלרינט.
בגיל עשר, הצטרפה להרכב המחול והשירה הישראלי מיומנה, עמם הופיעה במשך כשנתיים.
חמאתי למדה בבית הספר "קולג' דה פרר" ביפו, ובהמשך בתיכון עירוני ד' בתל אביב, במגמת ביולוגיה וכימיה.
עם סיום לימודיה התיכוניים החלה ללמוד ברימון בית ספר למוסיקה שברמת השרון, שם סיימה מסלול דו-שנתי, ובין השאר במסגרתו זכתה במקום השלישי בתחרות שירימון.
ב-24 בדצמבר 2025 חמאתי התארסה לבן זוגה בשארה נג'אר לאחר שנתיים של זוגיות.
בקיץ 2021 התמודדה בעונתה השמינית של תוכנית המציאות המוזיקלית "הכוכב הבא" בקשת 12, והגיעה למקום השני.
במהלך השתתפותה בתוכנית ביצעה שירים נודעים בערבית, בעברית ובאנגלית.
באוקטובר 2021 הוציאה את סינגל הבכורה שלה לאחר התוכנית, "ככה לוותר", לצד קליפ בכורה נלווה.
באותו החודש התארחה בהופעתו של הזמר אנריקו מסיאס בישראל.
במאי 2022 הופיעה בטקס הדלקת המשואות בהר הרצל.
ב-10 ביולי 2022 הוציאה את הסינגל הרביעי שלה, "אלבי".
באוקטובר, הוציאה את הסינגל "עלא באלי", שהגיע למקום הרביעי במצעד השבועי של "מדיה פורסט".
גילמה את תרצה אתר בהצגה "עוד חוזר הניגון" בהבימה.
באוקטובר 2022 השתתפה בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון נוער גאה (איגי) ולקריירה המוזיקלית של הזמרת-יוצרת הישראלית דנה אינטרנשיונל, במסגרתו ביצעה את "סעידה סולטנה".
החל מינואר 2023 משחקת את מנאר בסדרת הנעורים הרומנטית "מדרסה" של סייד קשוע, כאן חינוכית ומכאן مكان 33, המגוללת את סיפורם של התלמידים והצוות בבית ספר דו-לשוני יהודי-ערבי בירושלים.
בסדרה זו היא מגלמת את מנאר, וכן שרה את שיר הנושא של הסדרה.
בנוסף מאותה שנה, משחקת חמאתי את יסמין ד'אוד בסדרת הנוער "תלאתה" שמשודרת בטין ניק.
ב-5 בפברואר של אותה השנה הוציאה את הסינגל "לילה".
ב-26 ביוני הוציאה את הסינגל "חיים".
ב-30 באוגוסט הוציאה את הסינגל "כמו משוגע", שיתוף פעולה עם אושר ביטון.
ב-4 בספטמבר הוציאה את הסינגל "מערוף".
בשנת 2024 השתתפה בעונה השלישית של התוכנית "רוקדים עם כוכבים" בקשת והודחה ראשונה.
ב-17 במרץ יצא לאור השיר "משאללה", שיתוף פעולה בין חמאתי לזמר עברי לידר.
ב-30 ביוני חמאתי הוציאה את הסינגל "שומע".
בנובמבר 2024 חזרה בפעם השנייה לתוכנית המציאות "הכוכב הבא לאירוויזיון" בעונה ה-11 במטרה לייצג את ישראל באירוויזיון 2025 וסיימה שוב במקום השני.
בפברואר 2025 עלתה סדרת הדרמת מתח "תחריר" של yes בה היא מגלמת צעירה מצרייה.
בנובמבר 2025 זכתה במקום הראשון בתוכנית "מאסטר שף ספיישל VIP" ששודרה בערוץ קשת 12.
ב-2021 סיפרה בראיון שהתרבות הערבית שהיא אוהבת שעליה גדלה וממנה גם שיריה התפתחו, היא מוזיקה מהעולם הערבי.
בנוסף, ציינה את הזמרים הישראליים מירי מסיקה, אמיר דדון וקרן פלס כהשראות מוזיקליות.
שםשנהמיקומי שיאמדיה פורסט"שופטאק"2021—"ככה לוותר"—"מנגינה"2022—"أنا مليت - Anna Mallet"—"ילדים של החיים"(עם התקווה 6)—"הלוואי"(עם בעז שרעבי)—"אלבי"—"עלא באלי"4"מדרסה"(עם נטע וינר)2023—"לילה"—"חיים"—"כמו משוגע"(עם אושר ביטון)3"מערוף"—"משאללה"(עם עברי לידר)2024—"חבייתאק"(עם בנג'מין בוזגלו והתזמורת האנדלוסית הישראלית)—"שומע"—
שנהסדרהדמותהערות2021הכוכב הבאעצמהמתמודדת בעונה השמינית, מקום שני2023מדרסהמנארתפקיד ראשיתלאתהיסמין ד'אוד2024רוקדים עם כוכביםעצמהמתמודדת בעונה השלישית, מודחת ראשונה2025הכוכב הבאמתמודדת בעונה ה-11, מקום שניתחרירנורהמאסטר שף ספיישל vipעצמהמקום ראשון
פרסשנהקטגוריהתוצאהפרסי נבחרי השנה של פרוגי2021פריצת השנה במוזיקה2022זמרת השנה
ואלרי ג'ין פוּשי היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס הרביעי של מדינת קרוליינה הצפונית.
טרם היבחרה לקונגרס האמריקאי הייתה חברת הסנאט של קרוליינה הצפונית בשנים 2013–2023 וחברת בית הנבחרים של קרוליינה הצפונית במשך כתשעה חודשים בשנת 2013.
פושי נולדה בשם ואלרי ג'ין פייג' בעיר צ'אפל היל השוכנת במחוז אורנג' שבקרוליינה הצפונית, שם גדלה והתחנכה.
בתום לימודיה התיכוניים החלה ללמוד באוניברסיטת קרוליינה הצפונית בצ'אפל היל, והשלימה לימודי תואר ראשון במדע המדינה ובלימודים אפרו-אמריקאיים בשנת 2008. טרם נכנסה לפוליטיקה, עבדה פושי כמנהלת במשטרת צ'אפל היל ובתפקידים מנהלתיים בחברות מחקר וביטוח.
בשנת 2012 התמודדה פושי בבחירות המקדימות של המפלגה הדמוקרטית לייצוג מחוז הבחירה ה-50 בבית הנבחרים של קרוליינה הדרומית.
בפריימריז הדמוקרטים גברה על עמיתה טראביס א.
פלפס עם 80.53% מהקולות, והתקדמה לבחירות הכלליות, שם ניצחה את מועמד המפלגה הרפובליקנית רוד צ'ייני עם 24,806 קולות, שהם 55.04% מכלל הקולות.
ב-1 בינואר 2013 החלה את תפקידה בבית הנבחרים המדינתי.
כבר במהלך כהונתה הראשונה נבחרה בידי עמיתיה הדמוקרטים למלא את מקומה את הסנאטורית המתפטרת אלינור קיניאיירד , וב-13 בספטמבר 2013 החלה את כהונתה בסנאט המדינתי.
במהלך כינוס האספה המחוקקת שהחלה בינואר 2015, נמנתה פושי בין תריסר המחוקקים האפרו-אמריקאים ששירתו בסנאט של קרוליינה הצפונית.
במושב 2021–2022 הייתה פושי חברה בוועדות הבאות: ועדת החינוך וההשכלה הגבוהה, ועדת ההקצבות ותקציב הבסיס, ועדת המסחר והביטוח, ועדת הכספים, הוועדה המיוחדת למינויים ו-ועדת הממשל המדינתי והמקומי.
בבחירות 2022 התמודדה פושי לבית הנבחרים של ארצות הברית במחוז הקונגרס הרביעי של קרוליינה הצפונית.
היא נבחרה למועמדת המפלגה הדמוקרטית ב-18 במאי 2022 במקומו של נציג המחוז הפורש דייוויד פרייס.
ב-8 בנובמבר ניצחה בבחירות הכלליות את המועמדת הרפובליקנית קורטני גילס, והושבעה לתפקידה בראשית ינואר 2023.
"ואם השיר הזה נשמע לכם מוכר" הוא שיר שהלחין וביצע הזמר־יוצר הישראלי חנן יובל.
אהוד מנור כתב את המילים.
השיר נכלל באלבומו של יובל "דור", שהתפרסם ב־1985.
בשונה מבני דורו במוזיקה הישראלית, שהושפעו בראש ובראשונה מ"הביטלס" וממהפכת הרוק של שנות ה־60, יובל נטה יותר אל הפולק והקאנטרי מארצות הברית.
יובל סיפר בעבר ש"בטרם", אחד משני השירים הראשונים שהלחין, התבסס במידה מסוימת על שיר קיים — "The Night They Drove Old Dixie Down" של "הבנד", אחד השירים הגדולים של הפולק רוק האמריקאי בשנות ה־60, והוסיף שגם "ואם השיר הזה נשמע לכם מוכר" מבוסס על .
בנוסף, שיטת עבודתו של יובל בדרך כלל הייתה להלחין מוזיקה למילים שנכתבו קודם, אבל בשיר הזה עשה סקיצה מוזיקלית ללא מילים.
הוא הוסיף על ההשפעה האמריקאית המוזיקלית על השיר: .
יובל ומנור כתבו את השיר לכבוד הוריהם, שעלו ארצה בתחילת שנות ה־30 (ללא תיאום ביניהם).
יובל סיפר שאימו עזבה את משפחתה וביתה ועלתה מריגה בגיל שבע־עשרה וחצי מטעמי ציונות.
"ואם השיר הזה נשמע לכם מוכר" הוצג למצעד הפזמונים השבועי של רשת ג' ב־21 במאי 1985 והגיע בשיאו למקום השני, ב־30 ביולי 1985. השיר יצא מהמצעד ב־27 באוגוסט 1985 בתום 11 שבועות.
במצעד הפזמונים העברי השנתי לשנת תשמ"ה של רשת ג' השיר דורג במקום ה־22. במצעד העברי השנתי של גלי צה"ל השיר דורג במקום ה־29.
וַאלֶרִי פרננדס אסטרדה (בספרדית: Valery Fernández Estrada; נולד ב-23 בנובמבר 1999), הידוע בקיצור בשמו הפרטי ואלרי, הוא כדורגלן ספרדי המשחק בעמדות המגן הימני והקשר הימני בקבוצת ריאל סרגוסה.
ואלרי נולד בז'ירונה, קטלוניה, והצטרף למחלקת הנוער של ברצלונה, לה מאסיה, בשנת 2011, לאחר שעבר במחלקות הנוער של ז'ירונה ופאלומוס.
לאחר ששוחרר בשנת 2014, הוא חזר למחלקת הנוער של ז'ירונה, לפני שעבר ממנה למחלקת הנוער של אסקאלה.
ואלרי ערך את הופעת הבכורה שלו בקבוצה הבוגרת של אסקאלה בגיל 15 בלבד.
הקבוצה שיחקה בליגה המחוזית הקטלאנית.
בשנת 2016, חזר ואלרי לז'ירונה.
ב-28 ביוני 2018, חתם ואלרי על חוזה חדש לשלוש שנים, וקודם גם לקבוצת המילואים שלה, פרלדה, איתה ז'ירונה הייתה בשיתוף פעולה בין השנים 2016-2019, ואז נקראה ז'ירונה ב'.
הקבוצה שיחקה בליגה הספרדית השלישית.
בבכורתו עבור ז'ירונה ב-26 באוגוסט, כבש ואלרי את השער השני של קבוצתו בתיקו 2–2 בחוץ נגד סבאדל.
ואלרי ערך את הבכורה שלו בהרכב הראשון של ז'ירונה ב-31 באוקטובר 2018, כשפתח בהרכב בתיקו 2–2 נגד דפורטיבו אלאבס בגביע המלך.
ואלרי ערך את הופעת הבכורה שלו בלה ליגה ב-2 בדצמבר, כשהחליף את אלש גרסיה בתיקו 1–1 נגד אתלטיקו מדריד; למחרת, הוא האריך את חוזהו עד 2023.
ואלרי כבש את שער הבכורה שלו במדי הקבוצה הבוגרת ב-16 בינואר 2019, בתיקו 3–3 נגד אתלטיקו מדריד בוונדה מטרופוליטנו.
ביולי של אותה השנה הוא נפצע בברך במשחק קדם עונה נגד דרבי קאונטי, ונאלץ להחמיץ את רוב עונת 2019/2020.
ב-30 באוגוסט 2024, ואלרי הושאל למיורקה לעונה אחת.
ואן דר גראף ג'נרייטור - הרכב רוק מתקדם בריטי בלתי שגרתי ומשפיע.
ההרכב הוקם בשנת 1967 על ידי פיטר האמיל - הסולן, כותב המילים והמלחין העיקרי של הלהקה.
הלהקה התפרקה בשנת 1978. בשנת 2004 התאחדה והוציאה אלבום נוסף.
הלהקה היא עוף חריג למדי בנוף הרוק המתקדם הבריטי.
סגנונה הוא אפל, דרמטי וקודר יחסית, עם דגש גדול שמושם על הליריקה ועל התאמת המוזיקה אליה.
בשונה מרוב הלהקות בנות אותה תקופה, לואן דאר גראף כמעט ולא נמצאו חיקויים או ממשיכי דרך.
חלק מהותי מהיות הלהקה חריגה ופורצת דרך הוא החלטה של מקימיה להימנע מכל תיוג או שיוך לסוגה.
חברי הלהקה הביאו ליצירתה כל סגנון ושיטה שהיו אהובים עליהם, ופעלו באווירה של חוסר גבולות.
גם הרכב הכלים של הלהקה - עם סקסופון בתור הכלי המוביל ברבות מיצירותיה - תרם לצליל שונה וייחודי.
בכל פעם שהיה ניסיון לשייך את הלהקה לסוגה - רוק מתקדם או מוזיקה פסיכדלית התנערו חברי הלהקה מהתיוג.
הרוק המתקדם הפך, לטעמם, לז'אנר מנופח ויומרני, ואת הפסיכדליה הם הגדירו כזרם מוזיקה אמריקאי.
הלהקה הוקמה כאשר מייסדיה נפגשו כסטודנטים באוניברסיטת מנצ'סטר.
שלושת חברי הלהקה, פיטר האמיל (גיטרה ושירה), ניק פירן (קלידים) וכריס ג'אדג' סמית' (תופים וכלי נשיפה), החליטו לקרוא ללהקה על שמה של המכונה לייצור חשמל סטטי מחולל ואן-דה-גראף.
על סמך הקלטות הדמו הראשונות של חברי ההרכב, הוחתמה להקת ואן דר גראף בחברת התקליטים Mercury Records
בשנת 1968 הוחלף פירן בקלידן יו בנטון, וצורף גם נגן גיטרה בס, קית' אליס.
לאחר זמן מועט הצטרף ללהקה גם המתופף גאי אוונס.
ההרכב המתגבש הקליט מספר הקלטות דמו אצל מרקיורי, ולבסוף הקליט סינגל בחברת התקליטים Polydor Records.
הסינגל לבסוף נגנז, לאחר איום בתביעה מצד חברת מרקיורי על הפרת החוזה שנחתם בינם לבין האמיל וסמית' שנה קודם לכן, אף על פי שבינתיים סמית' עזב את ההרכב, ורק האמיל נותר מהחותמים על החוזה.
ביולי 1968 הקליטה הלהקה את אלבומה הראשון "The Aerosol Grey Machine".
על אף שבמקור האלבום אמור היה להיות אלבום סולו של האמיל הפיצה אותו חברת התקליטים מרקיורי תחת שם הלהקה, בתמורה לשחרור הלהקה מהחוזה.
בטרם הוציאה הלהקה את אלבומה השני "The Least We Can Do Is Wave to Each Other" הקים העיתונאי והיזם טוני סטרטון-סמית' את חברת התקליטים Charisma Records ופעולתו הראשונה הייתה להחתים את הלהקה על חוזה.
לקראת הוצאת האלבום, הוחלף אליס בבסיסט ניק פוטר, וצורף להרכב דייוויד ג'קסון (סקסופון וחליל צד).
הלהקה החלה לבסס סאונד חדש, פחות פסיכדלי ובעל מרקם אפל יותר הנתון להשפעות ג'אז וקלאסיות.
זמן קצר לאחר הוצאת אלבומה הקודם, הקליטה הלהקה את אלבומה הבא "H to He, Who Am the Only One".
אף על פי שנגן הבס פוטר עזב באמצע ההקלטות, החליטו חברי ההרכב שלא לצרף בסיסט חדש במקומו בינתיים, ולהמשך ההקלטות, ניגן בנטון חלק מתפקידי הבס על הקלידים וחלק בעצמו על גיטרה בס.
גיטריסט להקת קינג קרימזון, רוברט פריפ, תרם את חלקו להקלטות האלבום כאשר ניגן עם הלהקה בשיר "The Emperor in His War-Room", אשר חתם את הצד הראשון של התקליט.
הרביעייה (האמיל, בנטון, ג'קסון ואוונס) המשיכו והקליטו את האלבום "Pawn Hearts" אלבום המכיל רק שלוש רצועות הנחשב לשיאה האמנותי של הלהקה ואחד מהאלבומים החשובים ברוק המתקדם
גם באלבום זה השתתף פריפ כאמן אורח.
בשנים 1970–1972 הסתובבה הלהקה בסיורי הופעות רבים, אך חוסר התמיכה מצד חברות התקליטים, והקשיים הכלכליים גרמו להאמיל לעזוב את הלהקה, לנסות את מזלו בקריירת סולו, ולמעשה לפרק את ההרכב.
לאחר שלוש שנות פירוק, בהן התמקד כל אחד מחברי הלהקה בקריירת הסולו שלו, החליטו החברים כי הם מעוניינים לשוב ולעבוד ביחד.
הם הקימו את הלהקה מחדש, והקליטו שלושה אלבומים תוך תקופת זמן של 12 חודשים בלבד.
את אלבומיהם החדשים הפיקו חברי הלהקה בעצמם, בניגוד לאלבומיהם הקודמים אשר הופקו על ידי ג'ון אנטוני.
לאחר הקלטת האלבום השלישי שלאחר האיחוד "World Record", עזבו את הלהקה בנטון וג'קסון.
ניק פוטר הוחזר במקומו של בנטון, ואת מקומו של ג'קסון תפס הכנר גרהאם סמית' אשר ניגן גם באלבום הסולו של האמיל "Over", ויחד הוציאו את האלבום "The Quiet Zone/The Pleasure Dome".
בשלב זה החליטה הלהקה לקצר את שמה ולשמיט מתוכו את המילה האחרונה, ולקרוא לעצמה רק "ואן דר גראף".
להרכב הצטרף הצ'לן צ'ארלס דיקי בהקלטות אלבום ההופעה "vital", אך עד למועד הפצת האלבום, בקיץ 1978, הלהקה כבר התפרקה שנית בשל מחסור בתמיכה מחברות תקליטים בארצות הברית ובשל קשיים כלכליים.
בנטון, ג'קסון ואוונס הופיעו לפרקים באלבומי הסולו של האמיל שיצאו אחרי הפילוג של שנת 1978, ומדי פעם אף הופיעה הרביעייה ביחד.
בעקבות הופעה מוצלחת בשנת 2003, החלו החברים לכתוב ביחד חומרים חדשים ולערוך חזרות באמצע שנת 2004. באפריל 2005 הוציאו חברי ההרכב את האלבום הכפול "present".
הופעת האיחוד נערכה ב-6 במאי 2005 ברויאל פסטיבל הול, ובשנת 2007 הקלטות ההופעה יצאו כאלבום-הופעה כפול בשם Real Time.
לאחר עזיבת ג'קסון את הלהקה, הקליטה השלישייה הנותרת את האלבום "Trisector".
1978 - Vital - הופעה חיה במועדון מארקי בלונדון
1982 - Time Vaults - קטעים גנוזים והקלטות מחזרות בשנים 1972-1975
נפת ואן (טורקית: Van ili, כורדית: Wan, ארמנית: Վան) היא נפה במזרח טורקיה.
בירת הנפה בעיר ואן והיא נחלקת ל-12 יחידות אדמיניסטרטיביות.
שמו של האזור בא ככל הנראה מהמילה ביאינילי (Biainili) שהיה שמה של ממלכת אוררטו באוררטית.
אוכלוסיית הנפה מונה 988,260 תושבים (2005), ומורכבת מכורדים וטורקים, וכן מעט קירגיזים וארמנים.
ואן ידועה, בין היתר, בגזע חתולים ייחודי (בעל פרוות גוף לבנה וזנב וראש בצבע אחר) שמקורו באזור והמכונה ואן טורקי (Van kedesi).
שטחה של הנפה הוא 19,069 קמ"ר והיא גובלת באיראן ממזרח, בנפת האקארי ונפת שרנק מדרום, בנפת ביטליס ונפת סיאירט ממערב ובנפת אארי מצפון.
במערבה של הנפה שוכנת ימת ואן בגובה של 1,719 מטרים מעל פני הים.
הימה מוקפת בהרים שגובהם הממוצע 2,500 עד 3,000 מטרים (עם פסגות המגיעות לגובה של מעל 3,500 מטרים)והתופסים כמחצית משטח הנפה.
במזרחה ודרומה של הנפה משתרעת רמה שגובהה נע בין 2,200 ל-2,400 מטרים.
הרמה מנוקזת בעיקר על ידי מספר נחלים הזורמים מערבה אל הימה.
שיפוליה המזרחיים של הנפה מנוקזים על ידי יובלים של האראקס אל הים הכספי ועל ידי הנהר הזב הגדול הנשפך בסופו של דבר אל החידקל.
בתחילת האלף הראשון לפנה"ס שכנה נפת ואן במרכזה של ממלכת אוררטו, ובירת הממלכה, טושפה, נצבה במקום בו ממוקמת כיום העיר ואן.
האזור נכבש בידי מדי במאה השביעית לפנה"ס ועל ידי האימפריה הפרסית במאה השישית לפנה"ס.
אלכסנדר מוקדון כבש את האזור בשנת 331 לפנה"ס, ועם מותו עברה השליטה בו לידי בית סלאוקוס.
לקראת סוף האלף הראשון לפנה"ס היה האזור למרכז הממלכה הארמנית של המלך טיגראן (טיגראנס), אשר יסד את העיר טיגראנאקרט במאה ה-1 לפנה"ס.
הפרתים היו השליטים הבאים של האזור, ואחריהם הגיעו הרומאים.
במאה ה-4 לספירה היה האזור לחלק מהאימפריה הסאסאנית.
במאה ה-7 לספירה החזיקה האימפריה הביזנטית באזור למשך פרק זמן קצר (מ-628 עד 640), ושבה לשלוט בו במאה ה-10 לספירה, לאחר שהוחזק על ידי הערבים והסג'ידים מאזרבייג'ן.
האזור המשיך להחליף ידיים - סלג'וקים (1054), איובים (1207), מונגולים (1240), וכן קרה קויונלו ושוב מונגולים בני שושלת טימור (המאה ה-14 לספירה).
במאות ה-15 וה-16 ניצב האזור במרכז מאבק שליטה עיקש בין האימפריה הספווית האיראנית לבין העות'מאנים, שהשתלטו עליו באופן סופי בשנת 1548.
במלחמת העולם הראשונה היה האזור לזירת קרב בין צבאות רוסיה והאימפריה העות'מאנית.
העיר ואן נכבשה על ידי הרוסים פעמיים במשך שנת 1915, לראשונה בחודש מאי ולאחר מכן בחודש אוגוסט.
תושביה הארמנים של העיר סבלו אבדות כבדות בהגנת העיר לצד הרוסים, אך מוסכם כיום כי אלה ששרדו הצליחו להימלט להרים ונמלטו ממעשי טבח.
לאחר מהפכת אוקטובר ב-1917 החל הצבא הרוסי לסגת מהאזור, וזה שב לשליטה עות'מאנית באפריל 1918. הסכם סוור מ-10 באוגוסט 1920 העניק את השליטה באזור לארמניה, אך כוחותיו של מוסטפא כמאל כבשו אותו והוא היה לחלק מטורקיה מכוח הסכם לוזאן מ-1923.
ב-23 באוקטובר 2011 הכתה רעידת אדמה במזרח טורקיה, בעוצמה של 7.2 בסולם מגניטודה לפי מומנט.
הרעידה הורגשה בעיקר באזור נפת ואן.
המוקד נמדד בעומק 16 ק"מ בעיירה טבנלי הנמצאת במזרח הנפה.
בעיר ארקיס, קרסו בניינים ומערכות הטלפונים והחשמל קרסו לחלוטין, מכך הושפעו גם ואן והערים הסמוכות, שגם בהן קרסו בניינים רבים.
בעקבות פגיעה משמעותית בשדה התעופה של ואן, שהוא שדה תעופה מרכזי במזרח המדינה, הופנו טיסות לנחיתה בשדות אחרים.
מספר ההרוגים כתוצאה מרעידת האדמה עמד על 600 בני אדם ויותר מ-4,000 פצועים.
בפברואר ב-2020 התרחשה מפולת שלגים במחוז באהצ'סאראי , בה נקברו עשרות נעדרים וכן מחלציהם.
תקופת שלטונו בת ה-48 שנים הייתה הארוכה ביותר בתולדות שושלת מינג והתאפיינה בשקיעה מתמשכת של השושלת.
ואן-לי עלה על כס הקיסרות בגיל 9. במשך עשר השנים הראשונות לשלטונו נעזר הקיסר הצעיר באחד המדינאים המוכשרים בתולדות סין, גָ'אנְג ג'וּ'גֶ'נְג (張居正).
ג'אנג ג'וג'נג קבע את דרכה של סין ויישם את כישוריו ויכולתו כמנהלן מוכשר הוא שיקם את האוצר והבטיח שלום בגבולות.
לאחר מותו של ג'אנג ב-1582 חש ואן-לי כי הוא חופשי מפיקוח על מעשיו וביטל רבים מהשיפורים שהכניס ג'אנג במינהל הסיני, אבל שמר עם זאת על השלטון הריכוזי שעתיד היה להיות בעוכרי הממשל בשנותיו האחרונות של ואן-לי.
בסך הכל שגשגה כלכלת סין במהלך העשור הראשון לשלטונו ועוצמתה הצבאית התחזקה כפי שלא נראה בסין מאז הקיסר השלישי של שושלת מינג, יונגלה.
לאחר מות ג'אנג ג'וג'נג, החליט ואן-לי ליטול את השליטה על הממשלה כולה.
בחלק מוקדם זה של תקופת שלטונו הפגין ואן-לי סממנים של קיסר הגון וחרוץ.
כללית המשיכה הכלכלה לשגשג, וסין בתקופה זו הייתה מעצמה חזקה.
שלא כמו ב-20 שנותיו האחרונות, נהג ואן-לי להשתתף בפגישות כל בוקר ודן בענייני המדינה.
ב-18 השנים אלו של שלטון ואן-לי התרחשו שלוש מלחמות שהסתיימו בסופו של דבר בניצחונה של סין.
אחד מהמנהיגים המקומיים מאזור הגבול הצפוני התמרד וכרת ברית עם המונגולים במטרה להשתלט על סין.
ואן-לי שלח שני מצביאים, אב ובנו, לי צ'נגליאנג ולי ז'וסונג, לטפל במצב שהסתיים בהצלחת הצבא הסיני.
טויוטומי הידיושי, דאימיו שהיה שליט יפן בפועל, תכנן לכבוש את סין וכשלב ראשון שלח בשנת 1592 צבא בן 200,000 איש שפלש לקוריאה, השער לסין ובת ברית ותיקה שלה.
הראשונה, לשלוח תגבורות לעזרת הקוריאנים.
השנייה, אם הקוריאנים יאלצו לסגת לטריטוריה שתחת שלטון שושלת מינג לספק להם מקום להתיישבות.
השלישית, להודיע לתושבי חבל ליאונינג הסמוך לקוריאה להתכונן למלחמה.
שני הקרבות הראשונים הסתיימו בתבוסת חיל המשלוח הסיני בן ה-5,000 איש, שהיה קטן בצורה משמעותית יחסית לגודל צבא הפלישה בן ה-200,000 איש.
בתגובה, שלח ואן-לי חיל משלוח בן 100,000 איש בפיקודם של הגנרלים סונג ולי ז'וסונג.
בשיתוף פעולה עם הצבא הקוריאני וניצול ההצלחות של הצי הקוריאני שהביס שוב ושוב את הצי היפני וניתק בכך את קווי האספקה של צבא הפלישה הצליח חיל המשלוח להדוף את היפנים מקוריאה.
ב-1597 עשו היפנים ניסיון חוזר להשתלט על קוריאה.
בקרבות אלו היו לצבא מינג אבדות רבות, אבל ב-1598 מת הידיושי והיפנים איבדו את רצון להמשיך להילחם ולאחר מפלה ימית נוספת נסוגו מקוריאה.
המרד פרץ כשואן-לי היה עסוק בלחימה כנגד יפן ולכן הוא שלח צבא בן 3000 איש בפיקודו של יאנג גוּאוֹ ג'וּ לדכא את המרד.
הצבא נטבח בידי המורדים ויאנג גוּאוֹ ג'וּ נהרג.
כשהמלחמה נגד יפן הסתיימה הפנה ואן-לי את תשומת לבו למרד.
ושלח צבא גדול כנגד המורדים.
בסופו של דבר הצליח מפקד צבא מינג לי הואו לונג להביס את צבאו של יאנג יין לונג לקחת אותו בשבי ולהובילו לבייג'ינג בירת סין.
בסיום תקופה זו הפסיק ואן-לי להשתתף בפגישות הבוקר של ממשלתו תופעה שסימנה את עשרים השנים האחרונות לשלטונו.
השנים האחרונות לשלטונו – "תקופת החלום"
בשלהי תקופת שלטונו חדל ואן-לי ליטול חלק בניהול ענייני המדינה.
הוא השתתף בישיבות לעיתים רחוקות ובמשך תקופות ארוכות סירב לקבל לראיון את שריו או לקרוא דוחות שנשלחו אליו.
ההוצאות הצבאיות הגדולות שנבעו מניהול המלחמות כנגד יפן וכנגד המורדים הובילו למשבר פיסקלי.
על מנת לממן את ההוצאות החליט ואן-לי על הגדלת המיסים ושלח לצורך כך סריסים שישמשו גובה מיסים במחוזות המדינה.
רבים מהסריסים העבירו חלק מכספי המיסים לכיסם הפרטי.
בנוסף לכך, הסריסים התנגשו עם המנהיגים המקומיים שגביית המיסים הייתה בתחום שפוטם עד אז, והממשל הפנימי התפורר.
תוצאה ישירה להעלאת המיסים היו מרידות שהבולטת, ביניהם במחוז ווצ'אנג, ארכה שנתיים.
ואן-לי אף סחט כספים מממשלתו, ובסופו של דבר מעמו, לתועלתו אישית גרידא.
דוגמה בולטת לכך היא תשומת הלב והפיקוח האישי שניתנו לבניית קברו המפואר באתר קברי שושלת מינג שארכה כמה עשורים.
הטפות המוסר ששמע מפקידיו, הטענות והטענות שכנגד עייפו את הקיסר ואן-לי והוא התנכר לחלוטין לתפקידיו הממלכתיים.
בסופו של דבר הוא החל לנקוט בטקטיקה נקמנית של חסימה או התעלמות מצורכי המנהל.
במשך שנים הוא סירב לראות את שריו או לפעול על פי תזכירים שהוגשו לו.
הוא סירב לבצע מינויים נדרשים, ובסופו של דבר שמן כל־כך שבקושי יכול היה לעמוד בלא עזרה.
כל המדרג העליון של המנהל של קיסרות מינג סבל מחוסר איוש.
בהתחשב בתפקידו הנדרש של הקיסר כציר המרכזי של המדינה, היווה מרד זה כנגד הבירוקרטיה פשיטת רגל של השלטון המרכזי.
בסופו של דבר, במהלך "תקופת חלום" זו הלך והתפתח האיום העתידי של המנצ'ו.
אזור מנצ'וריה היה אז בשליטת צאצאי שבטים טוּנגוּסים המכונים יוּרצֶ'ן.
מנהיג אחד השבטים, נורהאצ'י, הצליח לאחד תחת שלטונו את כל השבטים והקים שושלת בשם ג'ין המאוחר (רמז לשושלת ג'ין שהקימו היורצ'ן במאה ה-12 שהובסה בידי המונגולים).
בהדרגה כבש נורהאצ'י את המדינות השכנות (מונגוליה וקוריאה) ובסדרת קרבות מול צבא מינג העדיף מספרית, אך החלש יחסית השתלט על ליאונינג.
סין ניצלה לזמן מה לאחר שנורהאצ'י נהרג מפגז תותח בקרב נינגיואן, שש שנים אחרי מותו של ואן-לי.
בנו עתיד בסופו של דבר לכבוש את סין ולהקים את שושלת צ'ינג.
בשנת 1997 פרסם משרד ביטחון הציבור של סין ספר על בעיית הסמים ובו נטען כי בבדיקת גופתו של ואן-לי ב-1958 נמצאו שרידים של מורפיום המעידים על כך כי ואן-לי השתמש קבוע באופיום.
לקיסר ואן-לי היו שתי בנות זוג, הקיסרית שיאודוואן (?-1620) שלא ילדה בנים והקיסרית שיאוג'ינג (1612-1565) שמתה לאחר שילדה את טאיצ'אנג שעתיד היה להיות לזמן קצר הקיסר ששלט אחרי ואן-לי.
נכדה, הקיסר טיינצ'י, קידם אותה לאחר מותה לתואר "אם הקיסר", לפיכך היא הוצאה מקבר הפילגשים הקיסריות ונקברה שוב בקברו של ואן-לי, קיסר מינג היחיד הקבור עם שתי נשים.
תקופת שלטונו של הקיסר ואן-לי מייצגת את תהליך ההידרדרות של שושלת מינג.
הוא היה שליט חסר מוטיבציה ותאב בצע שאפשר לארצו להתפרק בזמן שלטונו.
תקופת שלטונו התאפיינה במצקות כלכליות, לחצים צבאיים, ומלחמות פנימיות בין פקידיו.
אי שביעות רצון מחוסר המוסר בתקופה זו הביא קבוצה של משכילים נאו קונפוציאניים נאמנים לתורתו של ג'ו שי להקים את תנועת דונגלין, קבוצה פוליטית שהאמינה במוסר נעלה וניסתה להשפיע על הממשל בכיוון זה.
בשלהי שלטונו של ואן-לי החלו המאנצ'ו לפשוט על הגבול הצפוני של אימפריית מינג.
פשיטות הביזה שלהם הובילו בסופו של דבר להפלת שושלת מינג ב-1644.
הקיסר ואן-לי מת ב-1620 ונקבר בקבר המכונה דינגלינג (定陵) שבאתר קברי שושלת מינג, צפונית לבייג'ינג.
יחד איתו נקברו הקיסרית והפילגש האהובה עליו.
על מנת למנוע שוד קברים, וכמקובל בסין, נחסמה הכניסה לאחר הקבורה בקיר אבנים וכל מכלול הקבורה כוסה בתל עפר גדול.
בין 1956 ל-1958 חפרו ארכאולוגים סינים את תל הקבורה והגיעו לארמון התת-קרקעי ורובו פתוח כיום לביקור.
כשהארכאולוגים פתחו את ארון הקבורה הם הופתעו לראות שהגופה לא נחנטה בשעווה כמקובל ובתוך הארון היה שלדו של הקיסר בלבד אם כי שערו הקשור בסיכות זהב עדיין נשמר כמו גם שרידים לזקנו.
על ראש הקיסר היה כתר זהב והוא היה לבוש בגלימה מלכותית חגורה ומגפי ירקן.
במהלך מהפכת התרבות פרצו המשמרות האדומים אל המוזיאון שנבנה בצמוד לדינגלינג ב-1959, השחיתו חלק מהמוצגים, הוציאו את גופותיהם של הקיסר ואן-לי ושל פילגשיו, ולאחר ש"הוקיעו" את הקיסר (350 שנה אחרי מותו), שרפו את הגופות.
כמסקנה מתוך מסכת אירועים אלו החליטה ממשלת סין כי לא יחפרו יותר אתרים ארכאולוגיים, אלא למטרות הצלה בלבד.
קברו של ואן-לי הוא אחד הקברים הגדולים ביותר בין הקברים שבאתר קברי שושלת מינג והוא אחד מארבעת הקברים הפתוחים כיום לציבור.
ואן היא עיר בצפון-מערב צרפת, על חופו הדרומי של חבל ברטאן, כ-110 ק"מ מדרום-מערב לבירת החבל, רן, מרחק זהה מצפון-מערב לעיר הגדולה של מערב צרפת, נאנט, ו-460 ק"מ מפריז.
ואן היא בירתו (Préfecture) של מחוז מורביאן, מארבעת מחוזותיה של ברטאן.
ואן בנויה בקצהו של מפרץ מורביאן, שנתן לאזור את שמו, בלשונות הקלטיות: Ar Mor Bihan - "הים הקטן", בהבחנה מ"הים הגדול" ממנו הוא פורץ, הלא הוא האוקיינוס האטלנטי.
היא קרויה "עיר הוֵנֵטים" על שם העם הגאלי הקדום ששכן באזור, שאף נזכר בכתבי יוליוס קיסר אודות מלחמות גאליה.
מרכז העיר הימי-ביניימי סובב את הקתדרלה ומוקף חומה, ומושך תיירים בשל המורשת האדריכלית העשירה.
לעיר, שהוקמה במהלך הכיבוש הרומי של ארץ-גאליה, הייתה בתקופות שונות חשיבות שעלתה אף על זו של רן ונאנט, עם זאת היא שמרה על מידות צנועות.
קשר מיוחד נודע בינה ובין החמוס - חיה זו התחבבה מאוד על הדוכס ז'אן הרביעי, שהקים לכבודה במאה ה-14 ארמון ומסדר אבירות (Ordre de l'Hermine).
הטורף הקטן מופיע בסמלה של העיר, כשצעיף ברטוני מתנפנף מצווארו, חלקו האחד בזהב והשני מעוטר בסמל ברטאן.
"וַאֲמַרְתֶּם כֹּה לֶחָי" הוא פיוט אשר נכתב על ידי הרב יוסף חיים מבגדאד, הפיוט עוסק בדמותו של רבי שמעון בר יוחאי שנחשב לאבי תורת הנסתר ושעל פי המסורת מייחסת לו את ספר הזוהר.
מקובל על פי המסורת שרבי יוסף חיים שר אותו בהיותו בקבר רשב"י במירון בל"ג בעומר תרכ"ט 1869.
הרב יוסף חיים סידר לפי סדר האל"ף בי"ת את תיאור חייו של רבי שמעון בר יוחאי.
הוא מתאר את ההערצה הרבה שלה זכה מבני דורו והדורות שלאחריו ואת כוחו הגדול בתורת הנגלה ובתורת הנסתר.
הוא עוסק גם בסיפור חייו, המחבוא במערה, לימוד תורת הנסתר, טיהור העיר טבריה, פטירתו והמקום שאותו בחר לו בגן עדן.
כל בית בפיוט נחתם במילים "אֲדוֹנֵנוּ בַּר יוֹחַאי".
ביום ל"ג בעומר, אשר בו על פי המסורת נפטר רשב"י, נהוג לשיר את השיר בכל קהילות ישראל.
יש גורסים בפיוט ואמרתם כה לחי רבי שמעון בר יוחאי / ואמרתם כה לחי רבי שמעון צדיקאי לגרסה זו אין כל מקור.
ואן דיירקשן הייתה להקת בנים אנגלית-אירית שכללה את נייל הורן, ליאם פיין, הארי סטיילס ולואי טומלינסון.
זאין מאליק פרש מהלהקה ב-25 במרץ 2015. הלהקה הוקמה בשלב האחרון של מחנה האימונים בתוכנית הטלוויזיה הבריטית "The X Factor" בשנת 2010.
הלהקה נוסדה על ידי סיימון קאוול, אחד משופטי התוכנית.
במסגרת התוכנית עבר כל אחד מחברי הלהקה אודישן והגיע לשלב הסופי של מחנה האימונים, אותו לא עבר.
למרות זאת, התבשרו על איחודם כלהקה חדשה בתוכנית.
כבר בזמן שידורה של התוכנית, היה ללהקה קהל מעריצים גדול בכל רחבי בריטניה ובכל רחבי העולם הוכרזו כ"דבר הגדול הבא".
הלהקה הגיעה למקום השלישי בגמר התוכנית.
אף על פי שלא זכו, החליט קאוול להחתימם על חוזה הקלטות בחברת ההקלטות שלו, 'Syco Music'.
הלהקה זכתה במספר רב של פרסים ובהם שישה פרסי המוזיקה הבריטית, ארבעה פרסי VMA, אחד-עשר פרסי המוזיקה של MTV אירופה, שבעה פרסי המוזיקה האמריקאית (כולל פרס "אמן השנה" לשנת 2014 ו-2015), 27 פרסי בחירת הנוער, פרס "האמן החדש המוביל" של בילבורד, ועוד.
לאחר צאת האלבום "Four" בשנת 2014, ואן דיירקשן הפכו ללהקה הראשונה במצעד הבילבורד 200 בארצות הברית, שאי פעם הגיעה עם כל ארבעת אלבומיה, למקום הראשון במצעד.
אלבומם השלישי, "Midnight Memories", היה לאלבום הנמכר ביותר בעולם בשנת 2013. סיבוב ההופעות השלישי שלהם, "Where We Are Tour", אשר תמך באלבום "Midnight Memories" היה לסיבוב ההופעות הרווחי ביותר בשנת 2014, ולסיבוב ההופעות הרווחי ביותר בכל הזמנים של להקות השירה, עם הכנסות של כ-280 מיליון דולר.
בינואר 2016 החליטה הלהקה להפסיק זמנית את פעילותה למשך שנה וחצי (18 חודשים) אך בסופו של דבר האיחוד לא התקיים וחברי הלהקה פתחו בקריירות סולו.
בשנת 2010 נבחנו נייל הורן, זאין מאליק, ליאם פיין, הארי סטיילס ולואי טומלינסון בנפרד לעונה השביעית של ריאליטי השירה "אקס פקטור בריטניה".
הם נכשלו בכוונתם להתקבל לקבוצת הבנים בשלב בתי השופטים, אך ביולי של אותה שנה הם חוברו לקבוצה בת חמישה בנים במתחם הארנה של וומבלי, בלונדון, אנגליה, ובכך הצטרפו לקטגוריית ה"קבוצות".
חבר הלהקה, הארי סטיילס, בחר את שם הלהקה.
ואן דיירקשן סיימו את התוכנית במקום השלישי.
מיד לאחר גמר התוכנית, השיר שהיה אמור לשמש אותם אם היו זוכים, הנקרא "Up all night" דלף לאינטרנט.
זמן קצר לאחר מכן, אישרו את חתימתם על חוזה בשווי שני מיליון ליש"ט ב'Syco Records'.
הקלטת אלבום הבכורה שלהם החל בינואר 2011. בפברואר 2011 השתתפה הלהקה בסיבוב הופעות של "אקס פקטור" ובמהלכו הופיעו מול כ-500,000 אנשים.
לאחר הסיבוב המשיכו לעבוד על אלבומם.
הקלטת האלבום נערכה בסטוקהולם, לונדון, ולוס אנג'לס, יחד עם המפיקים קרל פאלק, סוואן קוטצ'ה, סטיב מק, רמי יעקב ועוד.
סינגל הבכורה של הלהקה, "What Makes You Beautiful", יצא בספטמבר 2011, ונחל הצלחה רבה.
השיר הגיע למקום הראשון במצעד הסינגלים הבריטי, והפך לשיר בעל הכי הרבה הזמנות מוקדמות בחברת Sony Music Entertainment בהיסטוריה.
אחריו, יצאו הסינגלים "Gotta Be You" ו-"One Thing" אשר נחלו גם הם הצלחה רבה, כאשר הגיעו לעשרת המובילים במצעד הסינגלים הבריטי.
בנובמבר 2011, חתמה הלהקה על חוזה הקלטות עם קולומביה רקורדס בארצות הברית.
סטיב ברנט, יושב הראש של חברת קולומביה רקורדס, אמר כי הרעיון לצירופם לחברה היה מהיר מאוד ללא שום ספקות.
יצא בארצות הברית בפברואר 2012, ושם השיר הגיע למקום ה-28 במצעד 100 המובילים של בילבורד, ובכך הפך לשיר הכי מוביל מבריטניה מאז 1998. השיר מכר מעל 4 מיליון עותקים בארצות הברית.
בהגיעם לארצות הברית בפברואר 2012, הלהקה יצאה למסע קידום ברדיו, והחלה לבצע הופעות חימום לראשונה בסיבוב ההופעות של הלהקה ביג טיים ראש.
הם הופיעו בטלוויזיה האמריקאית לראשונה בתוכנית ה-"Today Show" במרכז רוקפלר, אשר הכיל כ-15,000 מעריצים.
אלבום הבכורה של ואן דיירקשן, "Up All Night" יצא בבריטניה בנובמבר 2011, ויצא לכל רחבי העולם בתחילת 2012. האלבום הפך לאלבום הבריטי אשר נמכר הכי מהר ב-2011, ובנוסף הגיע למקומות הראשונים במצעדים ב-16 מדינות.
לואי ויליאם טומלינסון נולד ב-24 בדצמבר 1991.
נייל ג'יימס הורן נולד ב-13 בספטמבר 1993.
הארי אדוארד סטיילס נולד ב-1 בפברואר 1994.
זאין ג'אבד מאליק נולד ב-12 בינואר 1993.
ואן גוך (בהולנדית: Van Gogh) הוא מותג וודקה, וודקה בטעמים וג'ין.
הוודקה הושקה בשנת 2000, מיוצרת במזקקת סחידאם שבדרום הולנד, אשר בבעלות לוקטור אינטרנשיונל L.L.C , היא נמכרת בארצות הברית, אירופה, ישראל, המזרח הרחוק, אוסטרליה, ניו זילנד ומדינות רבות נוספות.
הוודקה מיוצרת מחומרים טבעיים וללא שימוש בתמציות או חומרי צבע.
החברה מציעה מגוון רחב של וודקה בטעמים בנוסף לוודקה והג'ין הרגילים כגון אסאי, בננה, דובדבן, קוקוס, כאשר לכל טעם תהליך זיקוק ייחודי.
המזקקה מייצרת את הוודקה כבר במשך 133 שנה בקבוצות קטנות תוך שימוש במגוון של דגנים, בשילוב המורכבים בעיקר מחיטה, תירס ושעורה.
הוודקה מזוקקת פעמיים בזיקוק רציף, ובפעם השלישית בסיר מסורתי.
בנוסף נעשה שימוש בנחושת בתהליך כדי להסיר את הקשיחות של המוצר.
ואן (בטורקית: Van; בארמנית: Վան; בכורדית: Wan/وان) היא עיר בדרום-מזרח טורקיה ובירת הנפה הקרויה על שמה במחוז מזרח אנטוליה.
העיר שוכנת על הגדה המזרחית של ימת ואן.
לעיר היסטוריה רבת שנים, עוד מהאלף ה-1 לפנה"ס, ושימשה כבירת אוררטו, אז נקראה בשם טושפה.
לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2023 אוכלוסייתה מנתה כ-1.1 מיליון בני אדם.
העיר הייתה מרכז חשוב לארמנים עד לשואת הארמנים בשנת 1915. כיום בעיר רוב כורדי.
עדויות ארכאולוגיות מעידות על יישוב אנושי באזור העיר החל מהאלף החמישי לפנה"ס.
אולם העיר עלתה לגדולה יחד עם ממלכת אוררטו, שהפכה את העיר במאה ה-9 לפנה"ס לבירתה.
באתר העיר העתיקה נמצאו חרסים עם כתב יתדות המתוארכים למאה ה-8 לפנה"ס.
בכתובת ביסותון שנחקקה בהוראתו של דריווש הראשון נקראת העיר בבלית אוררטו ובפרסית עתיקה "ארמניה".
שם העיר המודרני נובע משמה באררטית - "ביאניה".
ב-331 לפנה"ס העיר נכבשה בידי אלכסנדר הגדול, ולאחר מותו הצטרפה העיר לשטחי הממלכה הסלאוקית.
במאה השנייה לפנה"ס שבה העיר לגדולתה, בימי טיגראנס הגדול, שליט ממלכת ארמניה.
האימפריה הביזנטית שלטה בעיר לתקופה קצרה בין השנים 628 - 640, אך לאחר מכן עברה העיר לידי הכובשים המוסלמים.
מאוחר יותר התפתח בעיר שלטון עצמאי מקומי שהפך לממלכה עצמאית בתחילת המאה ה-10, אך לאחר כמאה שנות עצמאות הפכה הממלכה למחוז באימפריה הביזנטית.
פרק זמן קצר לאחר מכן, בעקבות קרב מנזיקרט ב-1071, עבר השלטון במחוז ובעיר לידי הסלג'וקים.
לאחר מכן שלטה בעיר תקופה השושלת האיובית וסולטנות רום, ובמחצית המאה ה-13, נכבשה העיר בידי האימפריה המונגולית.
במהלך המאה ה-15 הייתה העיר במוקד סכסוך בין האימפריה העות'מאנית לבין האימפריה הספווית, והעיר החליפה ידיים כמה פעמים במהלך המאה.
לבסוף, ב-1548 הפכה השליטה העות'מאנית בעיר לעובדה מוגמרת.
העיר סופחה בתחילה כסנג'ק לאיילט ארזורום ולבסוף כבירת איילט נפרד.
בהסכם סוור החליטו מדינות ההסכמה לכלול את העיר בשטחי הרפובליקה הראשונה של ארמניה, אך במהלך מלחמת העצמאות של טורקיה נכבשה העיר ותושביה הארמניים גורשו בסבב נוסף של טיהור אתני.
הסכם לוזאן והסכם קארס הכריעו את גבולות טורקיה, הכוללים את ואן.
בסיומה של המלחמה הייתה העיר חרבה ושוממת ועיר חדשה נבנתה בסמוך לעיר החרבה.
העיר ספגה רעידות אדמה קשות במהלך השנים.
ב-10 בספטמבר 1941 פגעה רעידת אדמה המדורגת VII בסולם מרקאלי.
רעידת אדמה חזקה במיוחד פגעה בעיר בשנת 2011. לפי פרסומים של המכון הגאולוגי של ארצות הברית, הרעידה החלה בעומק של 20 קילומטרים ואירעה בעוצמה של 7.2 בסולם מגניטודה לפי מומנט.
ב-2012 חנכה הקהילה היהודית בעיר בי"ס יסודי שנקרא על שמו של חסיד אומות העולם הטורקי צלאח א דין אולקומן.
לואן אקלים יבשתי מסוג Dsa, לפי שיטת קפן.
כלומר, העונה היבשה היא הקיץ, והקיץ חם במיוחד.
החורף בואן אף הוא קר במיוחד, כאשר הטמפרטורה הנמוכה ביותר בטורקיה נמדדה בעיר בשנת 1990: 46.4- מעלות צלזיוס.
בחודשי יולי-אוגוסט הטמפרטורה מגיעה בממוצע ל-22 מעלות חום בממוצע בצהריים.
אך נמדדו גם שיאי חום של 37.5 מעלות.
ואן-פאנץ' מן (ביפנית: ワンパンマン; באנגלית: One-Punch Man, "איש האגרוף הבודד") הוא זיכיון יפני מצליח שנוצר תחילה כוובקומיקס ומאוחר יותר התפתחה למאנגה מודפסת ולסדרת אנימה.
הוובקומיקס המקורי נוצר על ידי אמן אלמוני, בעל שם העט "One" , והועלה לרשת בתחילת 2009. הסדרה הפכה ויראלית במהירות ולכן בשנת 2012 נרכשו הזכויות כדי להפיקה מחדש כמאנגה מודפסת בידי חברת Viz Media.
גרסת אנימה טלוויזיונית בהפקת החברה Madhouse עלתה לאוויר לראשונה בשנת 2015. האנימה זכתה לפופולריות רבה ולשבחי המבקרים ומדורגת במקום ה-55 ברשימת סדרות הטלוויזיה עם הדירוג הגבוה ביותר באתר IMDb.
בנוסף הסדרה היא האנימה בעלת הדירוג השני בגובהו ברשימה (אחרי האנטר האנטר).
העונה השנייה של האנימה יצאה ביפן באפריל 2019 ושודרה עד יולי 2019, כאשר הבמאי וחברת ההפקה הוחלפו מהעונה הראשונה.
ב-18 באוגוסט 2022 הוכרזה רשמית יציאתה העתידית של העונה השלישית של האנימה, והיא יצאה לאורך שנת 2025.
מקום ההתרחשות הוא בעולם שמחולק למחוזות לפי האלפבית הלטיני מ-A-Z, שהן תחת מתקפה מתמדת של גופים וארגונים או יחידים של מפלצות וכדומה.
גיבור הסדרה הוא סאיטאמה (サイタマ Saitama) והוא מתגורר בעיר הדמיונית Z.
סאיטמה הוא גיבור על שנוהג להציל את העולם בתור תחביב ("בשביל הכיף").
מקור כוחו העצום של סאיטמה מוסבר בכך שהוא התאמן במשך שלוש שנים באימוני כושר מפרכים הכוללים 100 שכיבות סמיכה, 100 כפיפות בטן, 100 סקוואטים וריצה של 10 קילומטרים מדי יום, תוך הימנעות בשימוש במיזוג אוויר, עד ששיערו נשר במשך הזמן מרוב מאמץ והוא נותר קירח לחלוטין.
דבר זה הפך אצלו לסימן זיהוי, ואף השפיע על שמו הרשמי כגיבור על שניתן לו על ידי "ארגון הגיבורים" - "האגמאנטו" - גלימה קירחת (שכן מדי הגיבור שלו כוללים גלימה).
למרות האימונים הסטנדרטיים והלא ייחודיים לכאורה, הוא התחזק בצורה בלתי רגילה ומביס את אויביו באגרוף אחד (מקור שם הסדרה).
משום כך, חייו של סאיטמה משעממים וחסרי סיפוק שכן אין אף אויב היכול להוות לו אתגר.
במהלך הסדרה סאיטמה פוגש בסייבורג ג'נוס (ジェノス Genos).
ג'נוס, שהפך לסייבורג במיוחד כדי להילחם בפשע, מעריץ את סאיטמה לאחר שהתוודע לכוחו הלא רגיל ומתעקש להפוך לתלמידו.
בהמשך הסדרה סאיטמה מגלה להפתעתו שאף על פי שהציל את העולם פעמים רבות, הוא נשאר אנונימי רק משום שאינו רשום כגיבור על רשמי, וחלק מהאנשים אף זיהו אותו כעבריין המחובר לארגוני פשיעה, בשל חזותו החיצונית המיוחדת שהזכירה כמה פושעים מפורסמים.
כדי להפוך לגיבור על רשמי ולזכות בהכרה, הוא מצטרף ל"ארגון הגיבורים".
אולם גם לאחר הצטרפותו לארגון הגיבורים, על אף שהמשיך להציל המוני אנשים מסכנות משמעותיות, נתפס סאיטמה בעיני הציבור כגונב קרדיטים מגיבורים וותיקים ומתקדמים, ושמתקדם במהירות במעלי הדרגות בצורה לא ישרה.
ב"ארגון הגיבורים" הגיבורים מדורגים על פי ארבעה מעמדות - S, A, B ו-C (כאשר S (סופר) הוא הגבוה ביותר ו-C הוא הנמוך ביותר).
הדירוג נקבע על פי הציונים במבחני הכניסה ומשתנה בהמשך בהתאם להישגי הגיבורים בשטח.
ככל שהגיבור מדורג במעמד גבוה יותר, הוא נקרא על ידי ארגון הגיבורים למשימות קשות ומסוכנות יותר.
בתחילת דרכו כגיבור מדורג סאיטמה כגיבור ממעמד C, וזאת בשל כישלון במבחנים העיוניים של ארגון הגיבורים, על אף ששבר בפער עצום כל שיא במבחנים הפיזיים.
לקראת סוף העונה הראשונה של האנימה עולה סאיטמה לגיבור ממעמד B, ולפי עלילות הוובקומיקס והמאנגה, לאחר סאגת המלחמה בארגון המפלצות והבסת גארו, מטפס סאיטמה לגיבור ממעמד A.
לעומתו, ג'נוס קיבל ציון מלא הן במבחנים העיוניים והן במבחנים הפיזיים, וכמו כן נחזה במקרה על ידי ארגון הגיבורים שפעל לחיסול בניין "בית האבולוציה" - ארגון עוין ש"ארגון הגיבורים" ביצע מאמצים רבים כדי לזהות ולנטרל אותו.
כלל הישגים אלו הרשימו את מנהלי ארגון הגיבורים שבחרו לתת לג'נוס בצעד יוצא דופן מעמד S עוד בתחילת דרכו.
ג'נוס משתמש במעמדו הבכיר בארגון הגיבורים כדי לסייע לסאיטמה בפעולותיו.
המשחק יצא ב--28 בפברואר 2020 ל-Playstation 4, ל-Xbox One ולמחשב האישי.
ואן ג'ונסון (25 באוגוסט 1916 – 12 בדצמבר 2008) היה שחקן קולנוע, טלוויזיה ותיאטרון אמריקאי שהתפרסם בעיקר בשנות ה-40 וה-50.
נולד בעיר ניופורט ברוד איילנד, לאחר סיום לימודיו עבר לניו יורק והחל להופיע כשחקן ורקדן בברודוויי.
הוא הוחתם על חוזה באחים וורנר אבל זמן קצר לאחר מכן קבל בעזרת ידידתו לוסיל בול, חוזה בחברת מטרו גולדווין מאייר.
ב-1943 שיחק מול ספנסר טרייסי בסרט "בחור ששמו ג'ו".
במהלך ההסרטה נפצע קשה בתאונת דרכים, לוחות מתכת הושתלו בגולגולתו והוא לא היה יכול להסתיר את הצלקות בפניו שהפכו לסימן ההיכר שלו.
טרייסי עמד על כך שלא יוחלף.
ג'ונסון חידש את הצילומים לאחר החלמתו והצלחת הסרט הייתה בשבילו פריצת דרך.
הוא נפסל לשירות צבאי והיות ששחקנים אחרים גויסו, הוא נשאר בעורף וקבל הצעות רבות להופיע בסרטים.
ב-1954 הופיע באחד התפקידים הראשיים בסרט המרד על הקיין, לוטננט סטיב מאריק.
לאחר מכן החלה הקריירה שלו לדעוך.
אחד מהסרטים האחרונים בו הופיע בתפקיד קטן היה שושנת קהיר הסגולה של וודי אלן.
הוא הופיע גם בתוכניות וסדרות טלוויזיה רבות כמו:"לוסי אהובתי", "המופע של דוריס דיי", "מקמילן ואשתו", "איש עשיר, איש עני", ספינת האהבה ועוד.
הוא הופיע גם בהפקות תיאטרון בעיקר של מחזות זמר.
בשנת 1992 שיחק בסרט המשפחה האוסטרלי "Clowning Around" בתור מיסטר ראנת'ואו; זהו בין תפקידיו האחרונים של ג'ונסון לפני מותו.
ואן ג'ונסון נפטר ב-12 בדצמבר 2008. על שמו כוכב בשדרת הכוכבים של הוליווד.
"ואם פרידה" הוא אלבום האולפן הרביעי של הזמרת-יוצרת הישראלית דיקלה.
האלבום יצא לאור ב-23 בפברואר 2014 על ידי חברות התקליטים הליקון.
האלבום מכיל 10 שירים שאת רובם כתבה דיקלה כשהיא לוקחת חלק בכל הלחנים.
ההפקה המוזיקלית של עידו אוחיון, רוני בראון ודיקלה, על העיבודים עידו אוחיון ודיקלה והניהול האמנותי של רוני בראון.
השיר אשר פותח את האלבום "אין עוד אהבה כזאת", ועד לסוף של האלבום עם השיר "Love Is Everything", שנחשב כשיר הסוגר את האלבום.
השיר והסינגל הראשון מהאלבום ששמו כשם האלבום "ואם פרידה", הגיע לראש מצעדי תחנות הרדיו בישראל, ובסוף שנה היה בין עשרת השירים המושמעים ביותר במצעדי ההשמעות השנתיים וזיכה את דיקלה בתואר "זמרת השנה" של רשת ג'.
לאחר שיצא השיר "בסמה", יצא הסינגל "שבע בערב" אשר זכה להצלחה נאה ושהה במשך שבעה שבועות מיציאתו בין עשרת השירים המושמעים ברדיו בישראל.
לאחר מכן חשפה דיקלה את הקאבר לשיר המצליח – "Here Comes the Rain Again", של להקת יורית'מיקס.
דיקלה מקפידה לשיר את השיר בהופעותיה השונות.
ב-30 בינואר 2018, נודע כי האלבום זכה לתואר "אלבום זהב" בישראל, על סך מכירות של 20,000 עותקים.
ב-24 בפברואר הוציאה דיקלה את הווידאו קליפ הראשון מן האלבום ששמו הוא כשם האלבום "ואם פרידה", הקליפ הוא קליפ מילים שבה ניתן לראות את דיקלה לובשת שמלה אדומה ומגף שחור והמילים מוצגות.
הקליפ הוא השני הנצפה ביותר שלה והוא חצה את רף ה-4 מיליון.
הוא הסינגל השני מן האלבום, לשיר יצא קליפ תמונה שבה ניתן לראות נשיקה אדומה ואת השם של השיר "בסמה".
השיר הוא אחד מהמוכרים של הזמרת והוא זכה לכמות נאה של צפיות.
השיר הוא השיר המזוהה ביותר עם הזמרת, התמונה שהועלתה ליוטיוב צברה כמעט 5 מיליון, והוא הקליפ הנצפה ביותר של הזמרת.
את השיר שרו בהמון תוכניות טלוויזיה כגון: "The Voice", "הכוכב הבא" ועוד רבים אחרים.
השיר זכה לקאברים רבים ברחבי הארץ ולכן הוא השיר הכי מצליח של הזמרת.
השיר הוא גרסת כיסוי לשיר של להקת יורית'מיקס.
הוא יצא כסינגל הסינגל הרביעי מן האלבום.
ביוטיוב זכה השיר ללמעלה ממיליון צפיות.
הקליפ לשיר יצא ב-1 בדצמבר ועם תמונה, כמו קודמיו.
השיר הוא אחד המצליחים של הזמרת ואחד מהמזוהים ביותר עם הזמרת.
השיר מדבר על אהבה מיוחדת.
התמונה צברה למעלה ממיליון צפיות והיא אחת הנצפות ביותר של הזמרת.
יצא כסינגל השישי מתוך האלבום.
האודיו הועלה ליוטיוב ב-1 בפברואר 2015, וצבר למעלה ממיליון צפיות.
השיר מדבר על העתיד בצורה אופטימית כשמו "יהיה לנו טוב".
יצא לאור ב-25 באפריל 2015, כסינגל השביעי והאחרון מתוך האלבום.
בסמוך לכך, הועלה לערוצה של דיקלה אודיו מלא המכיל בתוכו את השיר.
את השיר הלחינה דיקלה ביחד עם שרית חדד ועידו אוחיון, והוא נכתב על ידה בלבד.
ואמוס אייר היא חברת תעופה ספרדית שבסיסה במדריד.
החברה מפעילה טיסות סדירות למספר קטן של יעדים תחת שמה ועוסקת בעיקר בהפעלת טיסות שכר ליעדי פנאי ונופש והשכרת מטוסים על צוותם (החכרה רטובה) לחברות תעופה אחרות.
בקיץ 2017 שכרה חברת אל על מטוס מדגם בואינג 747-400 של החברה להפעלת חלק מטיסותיה בקווים מתל אביב לבנגקוק וברצלונה.
"ואם פרידה" הוא סינגל שהוקלט על ידי הזמרת הישראלית דיקלה, מתוך אלבומה הרביעי בעל אותו השם, ואם פרידה.
השיר יצא לאור ב-24 בפברואר 2014, כסינגל הראשון מתוך האלבום, תחת חסותה של חברת התקליטים "Helicon Music - הליקון".
עם יציאתו נכנס השיר אל המקום ה-1 ברוב מצעדי הפזמונים השבועיים בישראל, ובין היתר ברשת ג', ומדיה פורסט.
השיר משלב בתוכו שלושה סגנונות אשר מאפיינים את מרבית שיריה של דיקלה; מוזיקה ים תיכונית, ערבית ומערבית.
על השיר אמרה דיקלה כי: "המנגינות והמילים עושות בי כרצונן.
אני עומדת חזקה וחלשה, מתערבבת בהן וסוערת עד שמתאחדת איתן ושרה.
ואז אני מבינה שמניגון אחד אני יוצאת אל העולם.
השיר 'ואם פרידה' הוא אחד מניגוני לבי מתוך אלבום שכולו מנגינה אחת ארוכה שלא נגמרת לי".
השיר זכה להצלחה רבה כאשר האודיו שפורסם ביוטיוב צבר קרוב ל-8 מיליון צפיות, ובכך הפך לנצפה ביותר של דיקלה.
בנוסף לכך, השיר היה לשיר ה-6 המושמע ביותר בישראל לשנת 2014, עם כ-1,243 השמעות בסך הכל, ואף דיקלה בעצמה נכנסה לרשימת האמנים המושמעים ביותר בישראל לאותה השנה עם קרוב ל-1,600 השמעות בסך הכל.
במצעדי סוף השנה הצליח השיר להיכנס אל המקום ה-4 במצעד השנתי של רשת ג'.
במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל, ובו מוצגות גם מילותיו.
בעטיפה ניתן לראות את שם השיר ושמה של דיקלה, את רגלה עם מגף בצבע שחור וגם חלק משמלה אדומה.
האודיו זכה להצלחה רבה, ונכון למאי 2023, מונה הצפיות שלו עומד על למעלה מ-12 מיליון צפיות.
לשיר בוצעו עשרות גרסאות כיסוי, ביניהן ניתן למנות את גרסתם של:
רותם כהן, שביצע את השיר בשנת 2014 בתוכנית "בני ברדיו" של בני בשן.
מאור אדרי, שביצע את השיר בשידור חי בגלגלצ בשנת 2016.
ג'ולייטה, שביצעה את השיר בתוכנית "הכוכב הבא לאירוויזיון", באחד מהאודישנים שלה.
סתיו וקנין, שביצעה את השיר בתוכנית "הכוכב הבא לאירוויזיון" גם כן, באודישן הראשון שלה.
אלקנה מרציאנו, שביצע את השיר בליווי נגינת פסנתר בשנת 2017.
דורון מירן, שהקליט והוציא את השיר כסינגל בשנת 2017.
מירי מסיקה, שביצעה את השיר ביחד עם דיקלה בהופעה משותפת.
ליאור סרוסי, שביצעה את השיר באודישן שלה בתוכנית "The Voice ישראל".
חוני אסור, שביצע את השיר בשלב ה-"Live" של התוכנית "אקס פקטור ישראל".
ואמושאויפלו (בהונגרית: Vámosújfalu) הוא כפר במחוז בורשוד-אבאוי-זמפלן שבצפון מזרח הונגריה.
אוכלוסיית ואמושאויפלו קטנה משמעותית מ-895 תושבים בשנת 1990 עד 717 תושבים בשנת 2018 (ירידה של כ-20%).
בוואמושאויפלו חיו מעט יהודים ובמקום היה בית קברות יהודי.
"ואם תבואי אליי" הוא אלבום הסולו השני של המוזיקאי הישראלי עידן רייכל.
האלבום יצא לאור ב-31 בינואר 2019, על ידי חברת התקליטים הליקון בישראל ובקומבנצ'ה ברחבי העולם.
בשנת 2015 יצא אלבום הסולו הראשון של רייכל, "היד החמה", שזכה להצלחה מסחרית רבה, תוך שכבר לפני יציאתו, זכה במעמד אלבום זהב, ואף לאחר מכן גם באלבום פלטינה.
כדי לקדם את האלבום, יצא רייכל לסיבוב הופעות עולמי בשם "רייכל - פסנתר - שירים" ב-2016, שזכה להצלחה עולמית.
במהלך סיבוב ההופעות, בינואר 2017, הוציא רייכל את הסינגל הראשון מתוך האלבום, "גלגל מסתובב", שהפיק יחד עם גלעד שמואלי.
השיר הפך ללהיט, תוך שהגיע למקום הראשון במצעד ההשמעות השבועי של מדיה פורסט.
הסינגל השני מתוך האלבום, "אהבה כזו", יצא לאור כארבעה חודשים לאחר מכן, בשיתופה של הזמרת זהבה בן, והגיע אף הוא למקום הראשון במצעד ההשמעות של מדיה פורסט.
את שני השירים ביצע רייכל בסיבוב ההופעות "רייכל - פסנתר - שירים", שהפך לאלבום הופעה שיצא לאור בספטמבר 2017, תחת אותו השם, וזכה במעמד אלבום זהב.
בתחילת שנת 2018, יצא שיר הנושא של האלבום והסינגל השלישי מתוכו, "ואם תבואי אליי", שהפך לאחד מלהיטיו הגדולים ביותר של רייכל, תוך שהתברג בצמרת המצעדים השבועיים והשנתיים.
בהמשך השנה, יצאו שאר הסינגלים מתוך האלבום, שזכו להצלחה רבה במצעדי הפזמונים אף הם.
האלבום עצמו יצא לאור ב-31 בינואר 2019 וגרר ביקורות מעורבות ממבקרי המוזיקה.
על מנת לקדם את האלבום, יצא רייכל לסיבוב הופעות עולמי שנחל הצלחה רבה.
יוסי חרסונסקי סקר את האלבום בחיוב ואף העניק לו ארבעה כוכבי זהב מתוך חמישה.
אולם מבקר המוזיקה והעיתונאי בן שלו מהארץ סקר את האלבום באופן מעורב: "האלבום החדש של עידן רייכל הוא יצור מוזר.
זה אלבום חדש אבל בעצם קצת ישן.
אלבום רגיל שהוא בעצם מעין אלבום אוסף.
יותר ממחצית משירי האלבום – שישה שירים מתוך עשרה — הם סינגלים שיצאו לאורך השנתיים האחרונות.
רובם הצליחו ונטחנו ברדיו, חלקם בלי הכרה, מה שאומר שאין בהם שום חדש." גם תימורה לסינגר מגלובס העניקה לאלבום ביקורת מעורבת: "אולם מדובר בשתי ההברקות שהן בחזקת היוצא מהכלל באלבום, שאפשר להתייחס אליו כמו אל מסעדה.
יש אנשים שניגשים אליה כמו אל הרפתקה - תמיד מזמינים מנה חדשה ומתנסים.
לעיתים חוזרים גם אל המנות האהובות, אבל בעיקר מסתקרנים ומתחדשים.
וישנם כאלה שבכל מסעדה, בכל מקום בעולם, יזמינו תמיד את אותה המנה - בטוחים, מוגנים ומאוד מצומצמים.
רייכל - בתפקיד השף - הוא לא זה ולא זה.
תמיד מבשל את אותה מנה טעימה ומוכרת, אבל מכנה אותה בשמות חדשים".
ואם תבואי אליי הוא פזמון עברי שנכתב, הולחן ובוצע על ידי עידן רייכל, שיר הנושא מתוך אלבום הסולו השני "ואם תבואי אליי".
השיר יצא ב-20 בפברואר 2018 כסינגל מתוך האלבום "ואם תבואי אליי".
באלבום עצמו, שיצא ב־2019, נכללה לצד גרסתו המוכרת של השיר גם "גרסת פסנתר" אקוסטית.
במצעדי הפזמונים העבריים השנתיים של גלגלצ וכאן גימל לשנת תשע"ח הגיע השיר למקום השלישי.
לפי נתוני אקו"ם השיר מדורג במקום השלישי של השירים הכי מושמעים לשנת 2018.
יוסי חרסונסקי הפנה כלפי השיר ביקורת חיובית ואף העניק לו 4.5 כוכבי זהב מתוך חמישה סך הכל.
נכון לספטמבר 2025, לשיר יש למעלה מ-37 מיליון צפיות ביוטיוב.
ו-6 מיליון השמעות ברשת הזרמת המדיה ספוטיפיי.
ואמושסבדי (בהונגרית: Vámosszabadi) הוא כפר במחוז גיור-מושון-שופרון, שבצפון-מערב הונגריה.
הכפר הוקם בשנת 1950 על בסיס שני הכפרים אלשוואמוש (Alsóvámos) וגיורסבדי (Győrszabadi).
וְאָמַרְתִּי לָעֶצֶב: הִנְּנִי מוכר גם כ-וְאָמַרְתִּי לָעֶצֶב הוא שיר עברי, אשר נכתב על ידי מרים ילן-שטקליס והולחן לראשונה על ידי יוסי מוסטקי.
השיר חובר בשנת 1952 הולחן והקולט לראשונה על ידי המלחין יוסי מוסטקי בשנת 1967, כאשר הוא מנוגן בגיטרה בלבד על יד מוסטקי עצמו.
בהמשך השתמש מוסטקי באותו הלחן בביצוע השיר "באר שבע עירי" למילותיה של תלמה אליגון.
בשנת 1969 ביקש מוסטקי להקליט את ביצועו לשיר, כחלק מהתקליט "מוסטקי איש באר שבע שר את שיריו".
אולם ילן-שטקליס סרבה לתת לכך את הסכמתה, עקב סכסוך אשר התנהל בינה לבין חברת התקליטים סי בי אס ישראל, אשר הוציאה את תקליטו של מוסטקי, בעקבות כך כתבה תלמה אליגון מילים חדשות ללחן והם הוקלטו בתקליט.
ב-1968 הקליט עודד זמיר, שהיה יוצא להקת הנח"ל וחבר ההרכב "הפנינים הכחולות", גרסה משלו ללחן של מוסטקי בעיבוד מחודש של זמיר עצמו.
באותה השנה הקליטה הזמרת אלינוער מואב גרסה משלה לשיר גם היא ללחן של מוסטקי ובליוי גיטרה של דב ליקטון.
ב-2018 ביצעה הזמרת נועה גולדברג-רוזן גרסה מחודשת לשיר במסגרת המופע "יש לי סוד" על שיריה של ילן-שטקליס, ביצוע זה עובד על הדר מוסרי ולווה בשונה מגרסאות קודמות על ידי מגוון כלים כ-קלידים, צ'לו וכלי הקשה.
ב-2020 כחלק מאלבומו השלישי של שאנן סטריט "אידיאלים" הקולט ביצוע של סטריט וריף כהן, בהפקה ועיבוד מחודש של חברו של סטריט ללהקת הדג נחש, דודוש קלמס.
גם בגרסה זו מלווים סטריט וכהן במגוון כלים, בניגוד לגרסת המקור המלווה בגיטרה בלבד.
ואמושאטיה (בהונגרית: Vámosatya) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית ואמושאטיה קטנה משמעותית בעשרות השנים האחרונות, מ-716 תושבים בשנת 1990 עד 578 תושבים בשנת 2020.
יהודים חיו בואמושאטיה בתקופות זמן שונות.
את שירותי השוחט היהודי הם קיבלו מהשוחט של ברבאש.
בדף הקהילה ממפקד קהילות הונגריה שנכתב ב-13 באפריל 1944 כתבו יהודי הכפר כי חיים בכפר 14 יהודים, הייתה להם מכולת בבעלותם שפשטה את הרגל והם ללא פרנסה.
בהמשך החודש גורשו היהודים ונרצחו בשואה.
ואמושורוסי (בהונגרית: Vámosoroszi) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול האוקראיני.
בדומה ליישובים רבים באירופה, גם אוכלוסיית ואמושורוסי קטנה בעשרות השנים האחרונות, מ-565 תושבים בשנת 1990 עד 531 תושבים בשנת 2020.
הכפר ואזורו מיושבים לסירוגין מאז המאה ה-14.
יהודים חיו בואמושורוסי בתקופות זמן שונות.
ליד בית העלמין הציבורי קיימת מצבה של יהודי.
ואמושגיירק (בהונגרית: Vámosgyörk) הוא כפר במחוז הווש בצפון מזרח הונגריה.
כמו יישובים רבים באירופה גם בואמושגיירק מספר התושבים נמצא בירידה.
על פי ממצאים ארכאולוגיים האזור היה מיושב עוד בתקופה הפרהיסטורית והיה מיושב לסירוגין עד ימינו, היישוב עצמו הוזכר לראשונה בכתבים משנת 1273.
יהודים חיו בואמושגיירק במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.
"ואן דאם" הוא שיר של הזמרת-יוצרת הישראלית אודיה, שנכלל במיני-אלבום Van da'M שיצא באוקטובר 2025. את השיר כתבו והלחינו אודיה וגל אדם, והוא הופק בידי מתן דרור.
השיר מתמקד במסרים של ביטחון עצמי ועוצמה נשית, תוך אזכור לדמותו של שחקן הקולנוע ואמן הלחימה ז'אן-קלוד ואן דאם.
השיר "ואן דאם" יצא כחלק ממיני-אלבום בן שלושה שירים בשם Van da'M, שיצא לאור באוקטובר 2025. הוא נוצר בשיתוף פעולה עם המפיקים מתן דרור וגל אדם, אחיו של עומר אדם.